
СТАНОВИЩЕ
Комисията по правата на жените и равенството между половете приканва водещата комисия по бюджетен контрол да включи в предложението за резолюция, което ще приеме, следното:
<RepeatBlock-Dec> 
А.	като има предвид, че член 8 от ДФЕС предвижда, че Съюзът следва да се стреми във всички свои дейности към премахване на неравенствата и насърчаване на равенството между мъжете и жените; като има предвид, че равенството е основно право съгласно Договора от Лисабон и приоритет за Съюза и че Европейският институт за равенство между половете (EIGE) подкрепя институциите на Съюза и държавите членки при постигането на тази цел;

Б.	като има предвид, че през 2023 г. работата на EIGE беше съсредоточена върху два тематични приоритета: Европейския зелен пакт и насилието, основано на пола; като има предвид, че кризите изострят уязвимостта и излагането на жените на насилие, като засилват съществуващите структурни неравенства и задълбочават всички видове насилие, основано на пола, включително физическо, сексуално и психологическо; като има предвид, че ефективността на действията на EIGE във връзка с Европейския зелен пакт, който трябва да бъде преразгледан и актуализиран, за да се определят постижими цели по принцип за постигане на равенство и подкрепа на жените, особено в Съюза, е под въпрос; 

1.	изразява сериозна загриженост, че мисията на EIGE е била отклонена от подобряването на равенството чрез съсредоточаването му върху Европейския зелен пакт; посочва, че EIGE е постигнал 92,76% от целите на работната си програма;

2.	отбелязва, че увеличението с 8,5% на разходите за персонал на EIGE може да се обясни с продължаващия висок процент на инфлация и с индексацията на заплатите с 2,7% и че средният брой на служителите остава 45; отбелязва, че двама договорно наети служители са били наети и финансирани от споразумението на Генерална дирекция „Политика за съседство и преговори за разширяване“ на Комисията за финансов принос от ИПП; признава продължаващия недостиг на персонал за EIGE и предлага EIGE да съсредоточи работната си програма върху насилието срещу жени и момичета, като същевременно не отдава приоритет на действията, свързани с Европейския зелен пакт, когато това е необходимо с оглед на настоящия капацитет на персонала;

3.	отчита, че са предприети конкретни мерки в областта на финансовото управление, за да се гарантира правилното прилагане на междуинституционалните рамкови договори.
</RepeatBlock-Dec>

